Awguri lil Norman Hamilton li llum qed jiċċelebra għeluq id-79 sena tiegħu. Twieled f'San Ġiljan bħal-lum it-28 ta' April tal-1941. Bosta messaġġi biex jawgurawlu xewqat sbieħ bdew deħlin minn kmieni dalgħodu, fosthom dak ta' martu Josette li barra l-awgurju tagħha kitbitlu li "Żgur li taf. Inħobbok dejjem". Huma ilhom miżżewġin mis-6 ta' Lulju 1986 u għandhom żewġt ulied, Davinia u Yasmin. Ritratt: Facebpook/JosetteHamilton Għalkemm twieled San Ġiljan, Norman Hamilton qatta' żgħożitu l-Furjana, ftit 'il bogħod minn fejn illum għandu l-aġenżija tal-ivjaġġar. Norman beda fix-xandir fl-1961 bħala dj mal-BFBS, l-ewwel stazzjon tar-radju tas-servizzi Ingliżi. Tlett snin wara emigra l-Ingilterra fejn kellu l-ewwel esperjenza ġurnalistika bħala deputat edtur tal-Post Office Magazine u ftit żmien wara il-Malta House avviċinatu biex jippreżenta minn Londra programm tar-radju darba fil-ġimgħa li kien jixxandar dirett f'Malta permezz tar-Redifussion. Il-programm kien iġib l-isem ta' Għal Malta minn Londra. Fl-1966 Joe Grima, li kien għadu kif laħaq kap tal-programmi tar-Redifussion, offrielu biex jiġi lura Malta u jibda jagħmel breakfast show. Norman hekk għamel u bejn l-1967 u l-1972 Norman daħal impjegat mar-Redifussio. Fl-1973 qaleb ma' Radju Malta li beda jxandar mill-Awtorità tax-Xandir. Bejn l-1981 u l-1988 Norman Hamilton kellu l-kariga ta' Kap tal-Programmi ta' Xandir Maltu kien f'dan il-perjodu li wara li fuq ir-radju kiseb suċċess bil-programm Sibtijiet Sajfin u Sibtijiet Xitwin, beda jwassal programm fuq it-televiżjoni, Sibtijiet Flimkien, li kien l-ewwel programm maratona fqu it-televiżjoni Maltija li qatt ittella' live. Fl-1983 Norman kien għamel l-arranġament biex tibda ssir quddiesa mill-istudjos u aktar tard beda jsir link mal-kappella tal-Ursolini fi Gwardamanġa biex b'hekk il-quddiesa tixxandar minn hemmhekk il-Ħadd filgħodu. Fl-1986 inħatar chairman tal-Malta Song Festival u wara li spiċċa minn din il-kariga huwa beda, fl-1999, proġett eiħor, il-Malta International TV Song Festival, kif ukoll beda jippreżenta wkoll b'suċċess għal bosta snin il-programm tas-Sibt filgħaxija Bla Aġenda. Fl-aħħar snin Norman kellu l-kariga ta' Kummissarju Għoli għal Malta fl-Ingilterra u attwalment għandu l-kariga ta' chairman ta' Festivals Malta. L-aħħar programm li Norman ippreżenta fuq it-televiżjoni kien Aġenda li kien jintwera nhar ta' Tlieta filgħaxija fuq One. Għal għeluq sninu ħallietlu messaġġ sabiħ it-tifla Yasmin: Ritratt: Facebook/Yasmin newsbook.com.mt jingħaqad mal-ħafna li proprju llum qed jawguraw lil Norman Hamilton l-isbaħ xewqat f'għeluq sninu. #td_uid_3_5ee4e5d17e6e7 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/04/28075156/86462545_10215986854403783_8858161527337779200_n1-80x60.jpg) 0 0 no-repeat}#td_uid_3_5ee4e5d17e6e7 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/04/28075149/norman-hamilton-80x60.jpg) 0 0 no-repeat}#td_uid_3_5ee4e5d17e6e7 .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/04/28075143/norman-hamilton-3-80x60.jpg) 0 0 no-repeat}#td_uid_3_5ee4e5d17e6e7 .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/04/28075135/norman-hamilton-2-80x60.jpg) 0 0 no-repeat}#td_uid_3_5ee4e5d17e6e7 .td-doubleSlider-2 .td-item5{background:url(https://cdn.newsbook.com.mt/wp-content/uploads/2020/04/28075127/norman-Hamilton4-80x60.jpg) 0 0 no-repeat}#td_uid_3_5ee4e5d17e6e7 .td-doubleSlider-2 .td-item6{background:url(https://cdn.newsbook.com.mt/wp-content/uploads/2019/10/25141834/NH-80x60.jpg) 0 0 no-repeat}#td_uid_3_5ee4e5d17e6e7 .td-doubleSlider-2 .td-item7{background:url(https://cdn.newsbook.com.mt/wp-content/uploads/2018/05/pr2686a-80x60.jpg) 0 0 no-repeat} Norman Hamilton matul is-snin 1 minn 7 Norman u Josette Hamilton Bla Aġenda Josette, Davinia, Norman u Yasmin Hamilton Norman Hamilton f'laqgħa mar-Reġina Eliżabetta Aqra: Ara x'jixtieq Norman Hamilton għal għeluq sninu .td_uid_5_5ee4e5d18470b_rand.td-a-rec-img{text-align:left}.td_uid_5_5ee4e5d18470b_rand.td-a-rec-img img{margin:0 auto 0 0}